Kunstide Öö kui tänavafestivali idee on kantud Pärnu kuurordi ajaloost, ning seetõttu paiknevad festivali toimumiskohad Pärnu ajaloolise kuurordi piirkonnas.  Keskseks trajektooriks on Supeluse tänav. Festival pakub eri tüüpi (kunsti)elamusi vabas õhus -igas esinemiskohas toimuvad eriilmelised tegevused 3-4 tunni jooksul, ning külastajal on võimalik koostada omaenese maitsele vastav programm.